stanford-oval/wikipedia huggingface dataset:
יריד סקרבורו (בלדה)
הקלטת גרסאות של השיר > גרסתם של סיימון וגרפונקל

הצמד סיימון וגרפונקל עיבדו את השיר, תוך שהם יוצרים מלודיה של מילותיו, במסגרת אלבומם "שירי עם אנגלים". פול סיימון למד את השיר בשנת 1965 מפי מרטין קארתי. פול סיימון הוסיף לשיר המקורי שורות מתוך "The Side of a Hill" (צידה של גבעה) שיר אנטי מלחמתי שכתב קודם לכן, ולחלק זה בשיר הוא קרא "Canticle" (כלומר מזמור במובן התנכי). שני השירים משולבים זה בזה: בין כל שתי שורות מ"יריד סקרבורו" המקורי מבוצעת שורה אחת מ-The Side of a Hill. השילוב הופיע באלבומם של השניים משנת 1966 שנקרא על שם פזמון השיר "Parsley, Sage, Rosemary, and Thyme", השיר מופיע גם בפסקול הסרט "הבוגר".
באמצעות השיר "The Side Of A Hill" יוצר סיימון דיאלוג בין השיר המסורתי למילותיו הוא, ותוך כדי כך הופך את השיר לשיר מחאה פוליטי כנגד מלחמות. במחאה כנגד המלחמות, הוא מסביר כי אין במלחמות כל תועלת ואין להם כל סיכוי, בדומה למטלות חסרות הסיכוי המופיעות בבלדה, והוא משלב את שורות הבלדה במשפטיו הוא על מנת לתת יתרת תוקף לדברים. כך ניתן לראות בשורות המשולבות במילות הבלדה ומסומנות בסוגריים:
השילוב בין שירו של סיימון בבלדה יוצר משפטים חסרי היגיון. לדוגמה: סיימון קושר בין הקצירה במגל בשיר (קצירה חסרת תוחלת שכן המגל עשוי עור) לבין המלחמה. וכן, השורה של שירו, לה משמעות הגיונית "גנרלים פוקדים על חייליהם להרוג, וללחום למען מטרה שמזמן שכחו", כאשר היא מתקשרת למילות הבלדה נוצרים משפטים הגיוניים דקדוקית, אך חסרי משמעות: "גנרלים פוקדים על חייליהם להרוג, ולאסוף את הכל בצרור של אברש, וללחום למען מטרה שמזמן שכחו".
הקלטת גרסאות של השיר > עיבודים מאוחרים

להקת "זמרי המלך" (King's Singers) הקליטו את השיר פעמיים - ב-1971 וב-1993.
ג'סטין הייווארד, סולן המודי בלוז לשעבר הקליט גרסת כיסוי לשיר בתקליטו Classic Blue מ-1989.
הזמרת לורה רייט (Laura Wright) הקליטה גרסה של השיר באלבומה "השושנה האחרונה" (The Last Rose) משנת 2011, והזמרת שיבון אוון (Siobhan Owen) הקליטה גרסה בשנת 2012.
הקלטת גרסאות של השיר > תרגומים לעברית

תרגום נאמן למקור הוא של אהוד מנור, המוכר בביצועם של צמד הפרברים. הפרברים הקליטו את גרסתם לשיר עבור אלבום שלם המורכב מגרסאות עבריות לשיריהם של סיימון וגרפונקל, לרבות תרגום התוספת של גרפונקל לבלדה המקורית. בתרגום זה החליפו את התבלינים הבריטיים בתבלינים מקומיים: "קינמון, יסמין ומרווה", ואף שהבלדה עדיין קרויה "יריד סקרבורו", השורה הראשונה של השיר היא: "אם פניך היום ליריד".
לבלדה קיימת גרסה אמריקנית מהתקופה הקולוניאלית בשם Strawberry Lane במילים ובלחן שונים במקצת.
היא תורגמה לעברית על ידי יעקב שבתאי, והושרה על ידי דני ליטני וסנדרה ג'ונסון בשם "בסמטת התותים". התרגום מתחיל במילים: "הלכתי הלוך בסמטת התותים" (As I was walking up Strawberry Lane) ובמקום הפזמון החוזר המאזכר צמחי תבלין הנפוצים באנגלייה, הפזמון החוזר בשיר הוא "כל הוורדים פרחו בחמדה" (Every rose grows merry and fine).
גרסתה של שרה ברייטמן

"Scarborough Fair" הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna. השיר יצא לאור בינואר 2000, כסינגל השלישי מתוך האלבום, על ידי חברות התקליטים איסט וסט רקורדס ואנג'ל רקורדס. הוא מעין גרסת כיסוי של השיר המקורי.
כאשר הופץ ברחבי העולם, צורפו אליו השירים "La Luna" ו-"She Doesn't See Him".
גרסתה של שרה ברייטמן > רקע וכתיבה

השיר "Scarborough Fair" בוצע והוקלט מאות פעמים במרוצת השנים, על ידי מוזיקאים שונים ברחבי העולם. בין 1999–2000 הקליטה ברייטמן את אלבום האולפן השביעי שלה, La Luna, במסגרתו החליטה להקליט גרסה משלה ל-"Scarborough Fair". לצד גרסת כיסוי זו, הקליטה מחדש שירים נוספים במסגרת האלבום.
פרק זמן לצאתה, עלתה גרסתה של ברייטמן לספוטיפיי, שם הצליחה לצבור 4 מיליון השמעות.
גרסתה של שרה ברייטמן > הצלחה מסחרית

"Scarborough Fair" הפך לשירה המצליח ביותר של ברייטמן באסיה. הוא כבש את פסגות המצעדים ברפובליקה העממית של סין וטאיוואן במשך שבועות רבים. בעקבות הצלחתו הרבה של השיר, הפך האלבום לפופולרי ולמצליח בכל רחבי העולם. ברייטמן הובילה לכך שהשיר צבר פופולריות מחודשת בשוקי המזרח באמצעות העיבוד המוצלח שלה.
גרסתה של שרה ברייטמן > מיקומי שיא

|   ‏‏‏  מצעדים ודירוגים (2000–2001)> מדינה |   ‏‏‏  מצעדים ודירוגים (2000–2001)> מצעד |   ‏‏‏  מצעדים ודירוגים (2000–2001)> מיקום שיא |   ‏‏‏  מצעדים ודירוגים (2000–2001)>  |
| --- | --- | --- | --- |
|  טאיוואן | ג'י-מיוזיק | 1 |  |
|  סין | בילבורד סין | 1 |  |
גרסתה של שרה ברייטמן > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | ינואר 2000 | תקליט 7 אינץ' • תקליט 12 אינץ' | איסט וסט • אנג'ל |  |
כף יאטרוס

| --- | --- |

נקודת ג'ייד שבקצה המזרחי של כף יאטרוס, ומפרץ איירי
 מידע כללי
 מיקום:  אזור הברית האנטארקטית,
 קואורדינטות:  63°36′50″S 57°41′10″W﻿ / ﻿63.6139°S 57.6861°W﻿ / -63.6139; -57.6861
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף יאטרוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף יאטרוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף יאטרוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף יאטרוס
 
כף יאטרוס (באנגלית: Yatrus Promontory; בבולגרית: полуостров Ятрус) היא לשון יבשה, שאינה מכוסה קרח ברוב ימות השנה, במזרח חצי האי טריניטי, שבקצה הצפוני של חצי האי האנטארקטי, בארץ גרהאם שבאנטארקטיקה.
לשון היבשה בולטת אל תוך תעלת הנסיך גוסטב לכיוון מזרח.
אורכה של לשון היבשה - 8 קילומטרים.
לשון היבשה ממוקמת מדרום למפרץ איירי.
הלשון מסתיימת בנקודת ג'ייד שבמזרח הכף; ובראש בולד שבדרום - מזרח הכף.
היסטוריה > מיפוי לשון היבשה

לשון היבשה מופתה לראשונה על ידי סוקרים גרמניים - בריטיים בשנת 1996.
היסטוריה > מקור השם

לשון היבשה נקראת על שם העיירה הרומית העתיקה יאטרוס שהייתה בצפון בולגריה.
השם אומץ רשמית ב-6 בדצמבר 2010.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9 10  מידע גאוגרפי והיסטורי
1 2 3 4 5 6 7 8 9  הגאזט האנטארקטי הבולגרי
לווייתנוצלוס

| לווייתנוצלוס |
| --- | --- |

תקופה
קרטיקון עליון, 75–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
על־משפחה:: צבי ים
סוג:: לווייתנוצלוס
מין:: Leviathanochelys aenigmatica
שם מדעי
 Leviathanochelys

לווייתנוצלוס (שם מדעי: Leviathanochelys; מילולית: "leviathan" - לווייתן ו-"khélūs" - ביוונית: צב, כלומר: "צב לווייתן") הוא סוג של צב ים קדום שהתקיים במשך הקרטיקון המאוחר שלפני מיליון שנה מזמננו. המאובנים שלו התגלו לראשונה בצפון בספרד בידי מטייל ותוארו ב-2022 בידי החוקר קסטילו-ויסה וצוותו. הסוג הכיל מין בודד - Leviathanochelys aenigmatica, שפירושו: חידתי, עקב המבנה המבלבל של הממצאים. שרידיו הידועים כוללים רק עצמות אגן ירכיים שבורים וחלקי שריון.
צב זה היה הצב הימי הראשון שהתגלה באירופה ואחד מהגדולים ביותר שחיו מעולם - קטן רק מהארכלון והפרוטוסטגה שחיו לאורך הים הפנימי המערבי. הוא היה בעל אגן ירכיים באורך 39.5 ס"מ ורוחב 88.9 ס"מ, כך שהיה רחב יותר גם מאגנו של הארכלון (ברוחב של 81 ס"מ בקירוב). עם זאת הוא היה קטן יותר והגיע לאורך גוף של 3.74 מטרים, כך שהיה גדול בהרבה מצב ים גילדי מודרני, אשר מגיע לרוב לאורך של 2.7 מטרים.
צב ים כנראה היה קרוב לצבים הימיים המודרניים וכן לצבי הים הגלדיים ופחות לפרוטוסטגיים הפרימיטיביים יותר, והוא התפתח לאורח חיים דומה במימי הים הפתוח של אירופה, כאבולוציה מתכנסת. ייתכן מאוד שהוא גם צלל לעומק והטיל ביצים ביבשה בדומה לצבי ים מודרניים.
כף לבלון

|  נתונים גאוגרפיים |
| --- | --- |
 קואורדינטות:  66°04′00″S 66°36′00″W﻿ / ﻿66.0667°S 66.6°W﻿ / -66.0667; -66.6
 נתונים מדיניים
 על שם:  Auguste Leblond 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף לבלון(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף לבלון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף לבלון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף לבלון
 
כף לבלון או קייפ לבלונד (באנגלית: Cape Leblond; בצרפתית: Cap Leblond) היא לשון יבשה המהווה את הקצה הצפוני של האי לאבוזייה, שבאיי ביסקו, ארכיפלג המצוי למול החוף המערבי של ארץ גרהאם שבאנטארקטיקה.
בארגנטינה נקראת לשון היבשה בשם נקודת פלורידה (בספרדית: Punta Florida).
היסטוריה > גילוי ומיפוי לשון היבשה

לשון היבשה מופתה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.
היסטוריה > מקור השם

שארקו קרא ללשון היבשה על שמו של נשיא החברה הגאוגרפית הנורמנדית (Norman Geographical Society), שמקום מושבה ברואן בחבל נורמנדי שבצפון צרפת.
לקריאה נוספת

• United States. Defense Mapping Agency. Hydrographic Center, , 1960, P 181
• Defense Mapping Agency 1992, , P 364
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי בסקר הגאולוגי של ארצות הברית
כף טאקסן

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  65°16′00″S 64°08′00″W﻿ / ﻿65.2667°S 64.1333°W﻿ / -65.2667; -64.1333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף טאקסן(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף טאקסן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף טאקסן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף טאקסן
 
כף טאקסן (באנגלית: Cape Tuxen) היא לשון יבשה סלעית בחוף המערבי של ארץ גרהאם, שבאנטארקטיקה.
לשון היבשה מהווה את הקצה הדרומי של פתחו של מפרץ וודינגטון שבחצי האי קייב.
היסטוריה > גילוי ומיפוי לשון היבשה

לשון היבשה התגלתה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
הכף נסקרה על ידי סוקרים על הקרקע מטעם סקר שטחי חסות איי פולקנד בשנת 1958.
היסטוריה > מקור השם

שמה של לשון היבשה ניתן לה על ידי ז'רלאש.
לשון היבשה נקראת על שם אחד מפטרוני המשלחת.
לקריאה נוספת

• V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, , Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x
• United States. Defense Mapping Agency. Hydrographic Center, , P 169
• Defense Mapping Agency 1992, , P 358
• United States. Defense Mapping Agency. Hydrographic Center, , P 142
הערות שוליים

1 2 3 4 5 6  מידע גאוגרפי והיסטורי
1 2 3 4 5 6 7 8  מידע היסטורי
לחווא

| --- | --- |
סמל לחוואסמל לחווא
לחווא בשנת 1926
לחווא בשנת 1926
 מדינה:  בלארוס בלארוס
 וובלסט:  ברסט (מחוז) ברסט
 ראיון:  לוניניץ
 תאריך ייסוד:  המאה ה-16
 גובה:  108 מטרים
 אוכלוסייה:  ‏
  ‑ בעיירה:  1,286 (2009)
 קואורדינטות:  52°13′00″N 27°06′00″E﻿ / ﻿52.216667°N 27.1°E﻿ / 52.216667; 27.1
 אזור זמן:  UTC +2
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהלחווא(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהלחווא(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןלחווא(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןלחווא  he tabBackground:;tabBorder:#aaa;defaultTab:0;
אנדרטה לזכר יהודי לחווא שנספו בשואה, בבית העלמין בחולון
לחווא (בבלארוסית וברוסית: Лахва; בפולנית: Łachwa; ביידיש: לאַכװע) היא עיירה בבלארוס. הגטו שהיה בה, גטו לחווא, היה מראשוני הגטאות שהתמרדו נגד הנאצים בשואה.
לחווא ממוקמת כ-200 קילומטר מדרום למינסק וכ-80 קילומטר ממזרח לפינסק, צפונית לביצות פריפייט.
היסטוריה

השם לחווא מופיע לראשונה באמצע המאה ה-16 כשם של אחוזה פרטית גדולה, בבעלות משותפת של משפחות האצולה רדזיוויל וקישזקא בדוכסות הגדולה של ליטא. החווה עסקה בעיקר בדיג, בציד ובייעור, ומעט מאוד בגידול דגן, בשל האופי הביצתי של האזור. ב-23 במרץ 1588 חולקה האחוזה בין הנסיך רדזיוויל ויאן קישזקא, והעיירה, המאוזכרת בהסכם החלוקה ככפר, נכללה בחלק של רדזיוויל. החל מפברואר 1593 מתייחסים המסמכים אל לחווא כאל עיירה. מסמך גביית מיסים משנת 1596 מונה שבעה בתים בכיכר העיר, 60 בתים נוספים, 20 משכנות עוני, שני בעלי אומנות, 4 דיירים ללא בקר, 4 סוחרים וטחנת קמח אחת.
בסוף המאה ה-16 הוכללה לחווא בשתי מחוזות שונים, שניהלו התדיינות משפטית על השליטה בעיירה. בשנת 1600 הכריע המלך זיגיסמונד השלישי כי העיירה תכלל במחוז נובוגרודק. העיירה הייתה חלק מפולין עד החלוקה השנייה של פולין בשנת 1793 אז הועברה לשליטת האימפריה הרוסית. בשנת 1918 הועברה העיירה לידי גרמניה בחוזה ברסט-ליטובסק, אולם בעקבות תבוסת גרמניה במלחמת העולם הראשונה, וכתוצאה מהמלחמה הפולנית-סובייטית, נכללה לחווא במחוז פולסיה של פולין. בשל קרבתה לגבול הסובייטי (15 קילומטר בלבד), נשלטה העיירה בידי משמר הגבול הפולני. ב-17 בספטמבר 1939 נכבשה העיירה על ידי צבא ברית המועצות, בהתאם להסכם ריבנטרופ–מולוטוב. שבועיים לאחר תחילת מבצע ברברוסה, ב-8 ביולי 1941, נכבשה העיירה על ידי הוורמאכט. לאחר מלחמת העולם השנייה, בהתאם להסכמות ועידת יאלטה, נכללה לחווא בתחומי בלארוס, למרות מחאות הפולנים.
הקהילה היהודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקהילה היהודית > מרד גטו לחווא

ב־3 בספטמבר 1942, כשהתברר לראשי היודנראט כי בהוראת הגרמנים חפרו איכרי הסביבה בקרבת העיירה בורות, הם הבינו את המשמעות והורו על התקוממות. למפקד המרד מונה יצחק רוחצ'ין, מפקד בית"ר בעיירה. ראשי היודנראט, דב לופטין וישראל דברסקי, החלו להצית בתים. במקביל התנפל רוחצ'ין, כשבידו גרזן, על חייל גרמני וניפץ את גולגולתו. גטו לחווא היה ראשון הגטאות שמרדו ברוצחים הנאצים.
כ־650 יהודים נהרגו בלחימה או באש הלהבות. עוד כ־500 נלקחו אל הבורות החפורים ונורו שם. גדר הגטו נפרצה, וכ־1,000 יהודים הצליחו לברוח. רוחצ'ין נורה ונהרג כשקפץ לתוך נהר. מרבית הבורחים התגלו והוצאו להורג. רק כ־100 הצליחו להצטרף לפרטיזנים שביערות, ורובם שרדו את המלחמה.
לקריאה נוספת

מיכאלי, ליכטשטיין, ג'ושוע מורבציק, שקלאר, ראשונים למרד לחווא, אנציקלופדיה של גלויות, תשי"ז
יוסי חן, האור בקצה היער, סיפורו של יוסי חן, שורד מרד גטו לחווא, 2011.
קופל קולפניצקי, נגזר לחיים : סיפורו של גטו לחווא, משרד הביטחון – ההוצאה לאור, 1999
הערות שוליים

↑  Siekierski, M. The Estate of Łachwa of Prince Nicholas Christopher Radziwiłł (1549-1616): A Contribution to the Study of the Historical Geography and Economy of Southern Byelorussia, The Journal of Byelorussian Studies. (London: The Anglo-Byelorussian Society, 1981), Vol. V, No. 1, pp. 19-28.
↑  אריאל בולשטיין, "מוטב ליפול בריצה מכדור מאשר לרוץ לקבר": גבורת מורדי הגטאות שלא הכרנו, באתר ישראל היום, 17 באפריל 2023
↑  הללי שפנצר‏, היהודים נלחמו בגרזנים ומקלות. חומות הגטו הבוער נפרצו, ויוסף בן ה-6 רץ אל הלא-נודע, באתר וואלה, 17 באפריל 2023
↑  "האנציקלופדיה של הגטאות" בהוצאת יד ושם
| --- | --- |
בקרת זהויות :  NLI: 987007270705405171  LCCN: no98126218  VIAF: 126989310   WorldCat (עם VIAF): 126989310
לזרוס צ'אקוורה

לזרוס מקארתי צ'קווארה (באנגלית: Lazarus McCarthy Chakwera; נולד ב-5 באפריל 1955) הוא תאולוג ופוליטיקאי מלאווי, שהושבע לנשיא מלאווי ב-28 ביוני 2020. הוא היה מנהיג מפלגת הקונגרס במלאווי מאז 2013 והיה בעבר מנהיג האופוזיציה באספה הלאומית בעקבות בחירות שנויות במחלוקת שהתקיימו ב-21 במאי 2019, שנדחו על ידי בית המשפט לחוקה. הוא היה נשיא כנסיית "אסיפות האל" במלאווי משנת 1989 עד 14 במאי 2013.
ביוגרפיה

לזרוס צ'קווארה נולד בלילונגווה, בירת מלאווי הנוכחית, ב-5 באפריל 1955 כאשר המדינה הייתה עדיין תחת שלטון קולוניאלי בריטי. משפחתו הייתה חקלאית מחוץ לעיר. שניים מאחיו שנולדו לפניו מתו בינקותו ואביו, בתקווה שיחיה, העניק לו את שמו על שם לזרוס מהברית החדשה. הוא נשוי למוניקה ויחד יש להם ארבעה ילדים ונכדים.
קריירה תאולוגית

צ'קווארה בעל תואר ראשון באמנויות (פילוסופיה) מאוניברסיטת מלאווי (אנ') בשנת 1977. הוא למד תאולוגיה וסיים תואר שני באוניברסיטת הצפון (אנ') בדרום אפריקה וקיבל תואר שני (MTh) מאוניברסיטת דרום אפריקה בשנת 1991. האוניברסיטה הבינלאומית טריניטי (אנ') בארצות הברית העניקה לו דוקטורט (D. Min) בשנת 2000. הוא הפך לפרופסור בסמינר התאולוגי הפאן-אפריקאי בשנת 2005.
הוא עבד כמדריך בבית הספר לתאולוגיה של מכלולי אלוהים משנת 1983 עד 2000, שם הפך למנהל בשנת 1996. שימש כמנהל משותף ומרצה בסמינר התאולוגי של כל האומות. משנת 1989 הוא ניהל את כנסיית "אסיפות האל" מלאווי. ב-14 באפריל 2013 הוא הפתיע רבים כאשר הצהיר על כוונותיו להתמודד לנשיאות בוועידת האופוזיציה של מפלגת הקונגרס מלאווי (MCP).
קריירה פוליטית

ועידת ה-MCP שנדחתה ל-10 ו-11 באוגוסט 2013 בחרה בו לנשיא המפלגה והוא ייצג את המפלגה בבחירות הכלליות לשנת 2014. במהלך הבחירות הכלליות במלאווי בשנת 2014, נפוצו שמועות בפלטפורמות שונות של אי סדרים, אך צ'קווארה פנה לכל המלאווים להישאר שלווים, לקבל את התוצאה ולחכות לבחירות הבאות. מלבד היותו נשיא מפלגת האופוזיציה העיקרית, הוא שימש גם כחבר פרלמנט של מחוז הבחירה לילונגווה צפון-מערב.
צ'קווארה איחד כוחות עם מנהיג UTM, סאולוס צ'ילימה, והקים ברית לקראת הבחירות הכלליות במלאווי ביוני 2020. זאת לאחר שבית המשפט פסל את הבחירות הכלליות משנת 2019 בגלל חריגות מאסיביות לאחר שמפלגת DPP טענה לניצחון.
צ'קווארה ניצח את הנשיא המכהן פיטר מותריקה בבחירות 2020, לאחר שהשיג כמעט 59% מהקולות. צ'אקווארה הושבע כנשיא השישי של מלאווי ב-28 ביוני.
לקריאה נוספת

Man of God, Welcome to Cut Throat Politics, archive.vn, ‏2013-06-30
רויטרסו אי-פי, מנהיג האופוזיציה הפסיד בשנה שעברה בבחירות. עכשיו נגד כל הסיכויים — הוא הנשיא, באתר הארץ, 28 ביוני 2020
הערות שוליים

↑   רויטרסו אי-פי, מנהיג האופוזיציה הפסיד בשנה שעברה בבחירות. עכשיו נגד כל הסיכויים — הוא הנשיא, באתר הארץ, 28 ביוני 2020
↑  On the Road to 2014: Dr. Lazarus McCarthy Chakwera | Malawi Voice, web.archive.org, ‏4 באוקטובר 2013
↑  Nation Online - Chakwera guns for MCP presidency, web.archive.org, ‏16 במאי 2013
| --- | --- |
בקרת זהויות :  GND: 1252501633  ISNI: 0000 0000 4478 0628  LCCN: no2004020133  VIAF: 71096659   WorldCat (עם VIAF): 71096659
כף ורדה הפורטוגזית

דגל מוצע עבור כף ורדה הפורטוגזית
כף ורדה הפורטוגזית הייתה מושבה של האימפריה הפורטוגזית מההתיישבות הראשונית באיי כף ורדה ב-1462 ועד לעצמאותה של כף ורדה ב-1975.
היסטוריה > המאה ה-15

האיים של כף ורדה התגלו בשנת 1444 על ידי הנסיך אנריקה הנווט ואנטוניו נולי בשירות קרובו של אנריקה אפונסו החמישי, מלך פורטוגל. האיים הדרום-מזרחיים, כולל האי הגדול ביותר סנטיאגו, התגלו בשנת 1460 על ידי אנטוניו דה נולי ודיוגו גומש. האיים הצפון-מערביים הנותרים סאו ניקולאו, סאו ויסנטה וסנטו אנטאו התגלו ב-1461 או 1462 על ידי דיוגו אפונסו.  אין עדות להתיישבות אנושית בכף ורדה לפני הגעתם של הפורטוגלים.
בשנת 1462 נוסדה העיירה ריביירה גרנדה (כיום סידאדה וליה) בחוף הדרומי של סנטיאגו.  היישוב הפך לנמל מרכזי לקולוניזציה פורטוגזית לעבר אפריקה ודרום אמריקה. במאות ה-16 וה-17, זה היה מרכז סחר ימי בין אפריקה, הכף, ברזיל והאיים הקריביים בשל קרבתו לחוף האפריקאי, הוא היוה פלטפורמה חיונית לסחר העבדים. יישובים מוקדמים אחרים של פורטוגל היו סאו פיליפה באי פוגו (בין 1470 ל-1490), פראיה בסנטיאגו (לפני 1516),  ריביירה גרנדה בסנטו אנטאו (אמצע המאה ה-16)  וריביירה בראווה על סאו ניקולאו (1653).
ב-1496 ביקש מנואל הראשון, מלך פורטוגל להנשא לאיזבלה בתם של המלכים הקתוליים מספרד, פרננדו השני ואיזבלה. אלו הציבו בפניו תנאי לנישואין: גירוש כל היהודים מפורטוגל. המלך מנואל נענה להם, וב-5 בדצמבר 1496 הוא הוציא צו גירוש ליהודי המדינה. באותה שנה הגלה מנואל כ-2,000 ילדים עד גיל עשר של משפחות יהודיות שלא הצליחו לשלם את מיסי המלך לאיי סאו טומה ופרינסיפה וכף ורדה. כשנה לאחר מכן נותרו באי רק 600 ילדים חיים. חלקם ניסו לשמור על צביון יהודי אך עד המאה ה-18 לא נותרה נוכחות יהודית באיים.
היסטוריה > המאות ה-16–19

העושר של ריביירה גרנדה והעימותים בין פורטוגל למעצמות הקולוניאליות היריבות צרפת ובריטניה משכו התקפות פיראטים, כולל אלה של פרנסיס דרייק (1585) וז'אק קאסארד (1712).  למרות בנייתה של המצודה פורטה ריאל דה סאו פיליפה בשנים 1587–1593, ריביירה גראנדה נותרה פגיעה ודעכה. הבירה הועברה לפראיה בשנת 1770.
התפרצות הר הגעש פיקו דו פוגו בשנת 1680 כיסתה את רוב האי פוגו באפר, מה שאילץ תושבים רבים לברוח לאי הסמוך בראווה. מסוף המאה ה-18 החלו ספינות ציד לווייתנים מצפון אמריקה לצוד לווייתנים סביב האיים האזוריים ואיי כף ורדה. הם השתמשו בנמלי בראווה כדי להצטייד באספקה ובמי שתייה. הם שכרו גברים מבראווה כמלחים, וכמה מהם התיישבו סביב נמל צייד הלווייתנים של מסצ'וסטס בניו בדפורד.
ניצול המלח באי סאל עלה מסביבות שנת 1800. עיר הנמל מינדלו גדלה במהירות לאחר 1838, כאשר הוקם מחסן פחם לאספקת ספינות בנתיבי האוקיינוס האטלנטי. במהלך המאה ה-19, מרכז פראיה נבנתה מחדש עם רחובות מרושתים, מבנים קולוניאליים מפוארים ואחוזות. העבדות בוטלה בכף ורדה בשנת 1876, דבר שתרם להתערערות הכלכלה המקומית.
היסטוריה > המאה ה-20

מתחילת המאה ה-20 איבד נמל מינדלו את חשיבותו לסחר טרנס-אטלנטי, עקב המעבר מפחם לנפט כדלק לאניות, עלייתם של נמלים מתחרים כמו דקאר והאיים הקנריים והיעדר השקעה בתשתיות נמלים. בשל האקלים היבש שלה בדרך כלל, כף ורדה נפגעה בסדרה של בצורות בין שנות ה-80 של המאה ה-16 לשנות ה-50 של המאה ה-20. בשנים 1941–1943 התרחש רעב המוני ושוב בשנים 1947–1948, והרגו כ-45,000 איש. כמה אלפים מתושבי האי היגרו, למשל קיבלו עבודה קבלנית במטעי הקקאו של סאו טומה ופרינסיפה הפורטוגזית.
במהלך המלחמה הקולוניאלית הפורטוגלית הלוחמים בגינאה הפורטוגזית קשרו לעיתים קרובות את עצמאות גינאה ביסאו בעצמאות בכף ורדה. לדוגמה, בשנת 1956, אמילקר ולואיס קברל הקימו את המפלגה האפריקאית לעצמאות גינאה וכף ורדה (PAIGC). עם זאת, לא הייתה לחימה בכף ורדה, ובסופו של דבר קיבלה כף ורדה עצמאות מפורטוגל לאחר מהפכת הציפורנים באפריל 1974. באוגוסט 1974 נחתם באלג'יר הסכם בין ממשלת פורטוגל ל-PAIGC, המכיר בעצמאותה של גינאה-ביסאו ובזכותה לעצמאות של כף ורדה. ב-5 ביולי 1975, בפראיה, ראש ממשלת פורטוגל ואסקו גונסאלבס העביר את השלטון לנשיא האספה הלאומית אוביליו דוארטה, וכף ורדה הפכה לעצמאית.
לתושבי איי כף ורדה היו רמות השכלה גבוהות יותר ולעיתים קרובות מונו לתפקידים אדמיניסטרטיביים נמוכים בטריטוריות פורטוגזיות. בכך הם רכשו מוניטין של נאמנות לליסבון.
מארקו יאריץ'

מארקו יאריץ' (בסרבית קירילית: Марко Јарић; נולד ב-12 באוקטובר 1978 בבלגרד, יוגוסלביה) הוא כדורסלן עבר סרבי ששיחק בעמדת הקלע באירופה וב-NBA, וייצג גם את נבחרת הכדורסל של יוגוסלביה.
קריירה

יאריץ' שיחק לראשונה בצורה מקצוענית בקבוצה פריסטרי מיוון. לאחר שנתיים ביוון, יאריץ' עבר לקבוצת טים סיסטם בולוניה מאיטליה. בשנת 2000 הוא נבחר במקום ה-30 בדראפט על ידי הלוס אנג'לס קליפרס אך החליט להישאר באירופה ועבר אל היריבה העירונית של טים סיסטם, קינדר בולוניה. יאריץ' הפך לשחקן היחיד בתולדות הליגה האיטלקית שהיה שותף פעמיים ברציפות לזכייה באליפות בשתי קבוצות שונות, עם טים סיסטם ב-2000 ועם קינדר ב-2001. לאחר שנתיים בקינדר, יאריץ' חתם בקבוצת לוס אנג'לס קליפרס שבחרה בו בדראפט. לאחר שלש עונות במדי הקליפרס, יאריץ' עבר בטרייד למינסוטה טימברוולבס תמורת סם קאסל. בדצמבר 2009, עבר לשחק בקבוצת הכדורסל הספרדית  ריאל מדריד.
יאריץ' שיחק בנבחרת יוגוסלביה באליפות אירופה בכדורסל 2001 ובאליפות העולם 2002, ועזר לה לזכות במדליית הזהב בשתי התחרויות, כאשר באליפות הראשונה הוא נבחר לחמישיית הטורניר. הוא שיחק גם בנבחרת יוגוסלביה באליפות אירופה עד גיל 22 בשנת 1998, וזכה איתה בזהב.
יאריץ' התחתן עם הדוגמנית אדריאנה לימה בשנת 2009, ולהם נולדו שני ילדים. בשנת 2016 התגרשו.
לואול דנג

| --- | --- |

דנג במדי מינסוטה טימברוולבס, 2019
 לידה:  16 באפריל 1985 (בן 39) ואו, סודאן (כיום דרום סודאן)
 עמדה:  סמול פורוורד, פאוור פורוורד
 גובה:  2.06 מטרים
 מספר:  9
 מכללה:  אוניברסיטת דיוק
 דראפט:  בחירה שביעית, 2004 פיניקס סאנס
 קבוצות כשחקן
 2004–2014   2014   2014–2016   2016–2018   2018–2019:  שיקגו בולס   קליבלנד קאבלירס   מיאמי היט   לוס אנג'לס לייקרס   מינסוטה טימברוולבס
 הישגים כשחקן
 2 בחירות למשחק האולסטאר (2012, 2013)   חמישיית הרוקיז הראשונה (2005)   חמישיית ההגנה השנייה (2012)
לואול אג'ו דנג (באנגלית: Luol Ajou Deng; נולד ב-16 באפריל 1985) הוא כדורסלן עבר בריטי-דרום סודאני, אשר שיחק בעמדות הסמול פורוורד והפאוור פורוורד. שיחק בעבר בנבחרת בריטניה.